CELEX: 62016TA0614
Language: hu
Date: 2018-12-12 00:00:00
Title: T-614/16. sz. ügy: A Törvényszék 2018. december 12-i ítélete – Colin kontra Bizottság („Közszolgálat – Felvétel – Versenyvizsga-felhívás – Nyílt versenyvizsga – Vizsgára bocsátási feltételek – A tartaléklistára való felvétel mellőzése – Diploma – Szakmai tapasztalat”)

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/19
            
         
      A Törvényszék 2018. december 12-i ítélete – Colin kontra Bizottság
      (T-614/16. sz. ügy) (1)
      
      ((„Közszolgálat - Felvétel - Versenyvizsga-felhívás - Nyílt versenyvizsga - Vizsgára bocsátási feltételek - A tartaléklistára való felvétel mellőzése - Diploma - Szakmai tapasztalat”))
      (2019/C 72/23)
      Az eljárás nyelve: francia
      
         Felek
      
      
         Felperes: Caroline Colin (Waterloo, Belgium) (képviselők kezdetben. N. de Montigny és J.-N. Louis, később: N. de Montigny ügyvédek)
      
         Alperes: Európai Bizottság (képviselők: L. Radu Bouyon és F. Simonetti meghatalmazottak)
      
         Az ügy tárgya
      
      Először is az Európai Személyzeti Felvételi Hivatal (EPSO) által szervezett EPSO/AST-SC/01/14 nyílt versenyvizsga vizsgabizottsága által hozott, a felperesnek az Európai Unió intézményein belül megüresedett tisztviselői álláshelyek betöltésére létrehozott tartaléklistára való felvételét mellőző 2015. február 18-i határozat, másodszor az ugyanezen vizsgabizottság által hozott, a felperes felülvizsgálati kérelmét elutasító 2015. szeptember 17-i határozat, harmadszor pedig a felperes által a vizsgabizottság határozatával szemben benyújtott panaszra válaszul hozott, 2016. május 12-i bizottsági elutasító határozat megsemmisítése iránt benyújtott, az EUMSZ 270. cikkre alapított kérelem.
      
         Az ítélet rendelkező része
      
      
                  1)
               
               
                  A Törvényszék a 2015. szeptember 17-i határozatot, amelyben az EPSO/AST-SC/01/14 nyílt versenyvizsga vizsgabizottsága felülvizsgálatot követően megerősítette, hogy a felperest nem lehet felvenni az említett versenyvizsga tartaléklistájára, megsemmisíti.
               
            
                  2)
               
               
                  A Törvényszék a keresetet az ezt meghaladó részében elutasítja.
               
            
                  3)
               
               
                  A Törvényszék az Európai Bizottságot kötelezi a költségek viselésére.
               
            
         (1)  HL C 371., 2016.10.10 (az Európai Unió Közszolgálati Törvényszéke előtt eredetileg F-44/16. szám alatt nyilvántartásba vett és 2016. szeptember 1-jén az Európai Unió Törvényszékéhez áttett ügy).